ເດັກນ້ອຍນັກຮຽນ 20 ຄົນເສຍຊີວິດ ໃນອຸບັດຕິເຫດລົດເມ ທີ່ຈີນ
ລົດເມນ້ອຍຄັນນຶ່ງ ທີ່ບັນຈຸຄົນເກີນອັດຕາ ໂດຍທີ່ມີເດັກນ້ອຍ ຫລາຍກວ່າ 60 ຄົນ ແລະຜູ້ໃຫຍ່ 2 ຄົນຢູ່ໃນລົດ ໄດ້ຕໍາກັນ ກັບລົດຂົນສົ່ງຖ່ານຫີນ.
ຢ່າງໜ້ອຍມີ 20 ຄົນເສຍຊີວິດ ໃນອຸບັດຕິເຫດລົດເມໂຮງຮຽນຕໍາກັນກັບລົດບັນທຸກ ໃນວັນພຸດວານນີ້ ຢູ່ໃນພາກຕາເວັນຕົກສຽງເໜືອຂອງຈີນ ພວກເຈົ້າໜ້າທີ່ກ່າວວ່າ ລົດເມນ້ອຍຄັນນຶ່ງ ທີ່ໄດ້ບັນຈຸຄົນເກີນອັດຕາ ໂດຍທີ່ມີເດັກນ້ອຍ ຫລາຍກວ່າ 60 ຄົນ ແລະຜູ້ໃຫຍ່ 2 ຄົນຢູ່ເທິງລົດ ໄດ້ຕໍາກັນກັບລົດຂົນສົ່ງຖ່ານຫີນຢູ່ ໃນເມືອງຊິນຢາງ ແຂວງການຊູ (Gansu) ອົງການຂ່າວຊິນຫົວຂອງລັດຖະບານຈີນ ໄດ້ລາຍງານຂ່າວອ້າງຄໍາາເວົ້າຂອງຫ້ອງການ ວ່າດ້ວຍຄວາມປອດໄພໃນທ້ອງຖິ່ນ ທີ່ກ່າວວ່າມີນັກຮຽນ 5 ຄົນ ເສຍຊີວິດກັບທີ່ ໃນຂະ ນະທີ່ອີກ 15 ຄົນ ຊຶ່ງລວມທັງນາຍຄູຂອງພວກເຂົາເຈົ້າໄດ້ຖືກຢືນຢັນວ່າ ເສຍຊີວິດ ໃນ ຕອນບ່າຍຂອງວັນດຽວກັນ ນອກນັ້ນ ລາຍງານຂ່າວຍັງເວົ້າຕື່ມອີກວ່າ ມີເດັກນ້ອຍ 44 ຄົນ ໄດ້ຮັບບາດເຈັບຢູ່ໃນອຸ ບັດຕິເຫດດັ່ງກ່າວ ແລະໄດ້ເຂົ້ານອນປິ່ນປົວຢູ່ໂຮງໝໍ ຊຶ່ງໃນຈໍານວນນັ້ນ 12 ຄົນ ມີອາ ການບາດເຈັບສາຫັດ ອົງການຂ່າວຊິນຫົວຍັງໄດ້ລາຍງານຕື່ມອີກວ່າ ຫ້ອງການວ່າດ້ວຍຄວາມປອດໄພໄດ້ຖິ້ມ ໂທດໃສ່ລົດເມໂຮງຮຽນວ່າ ບັນຈຸຄົນຫລາຍເກີນໄປ ໂດຍກ່າວຢູ່ໃນຄໍາຖະແຫລງສະບັບ ນຶ່ງວ່າ ລົດເມ 9 ບ່ອນນັ່ງຄັນນັ້ນ ມີຄົນຂີ່ຢູ່ 64 ຄົນໃນເວລາທີ່ເກີດອຸບັດຕິເຫດ ອຸບັດຕິເຫດບົນທ້ອງຖະໜົນມັກເກີດຂຶ້ນເລື້ອຍໆຢູ່ຈີນ ຊຶ່ງສ່ວນໃຫຍ່ມີສາເຫດມາຈາກ ການບັງຄັບໃຊ້ກົດລະບຽບດ້ານຄວາມປອດໄພບໍ່ໄດ້ດີ